બંગાળની બીજી ઈનિંગમાં શિવાએ બોલિંગ કરતી વખતે 360 ડિગ્રી ફરીને બોલિંગ કરી હતી. તે બોલને બેટ્સમેને સાવધાનીથી રમી પણ લીધો હતો. જોકે બોલરની આ હરકત પછી અમ્પાયરે નો બોલનો ઈશારો કરી દીધો હતો. તે જોઈને શિવા અને તેમની ટીમના લોકો આશ્ચર્યચકિત થઈ ગયા હતા. તેમણે એમ્પાયરના આ નિર્ણયનો વિરોધ કર્યો હતો. ત્યારપછી તેમણે મેચ રોકી દીધી હતી. એમ્પાયરે આ વિશે સાથી એમ્પાયર રવિ શંકર સાથે વાતચીત કરી હતી. તેમણે ફરી શિવા અને તેમના કેપ્ટન શિવમ ચૌધરીને જણાવ્યું હતું કે, જો શિવા આવી જ બોલિંગ ચાલુ રાખશે તો એમ્પાયર તેને નો બોલ જ જાહેર કરશે.